ইটিভি বাল্যভারত
ইটিভি বাল্যভারত হচ্ছে একটি হায়দ্রাবাদ-ভিত্তিক ইটিভি নেটওয়ার্ক মালিকানাধীন ভারতীয় শিশুতোষ পে টেলিভিশন চ্যানেল যেটিতে অ্যানিমেটেড অনুষ্ঠান প্রচারিত হয়। চ্যানেলটি সম্প্রচার শুরু করে ২০২১ সালের ২৭ এপ্রিলে। বাল্যভারত ইটিভি নেটওয়ার্কের প্রথম শিশুতোষ টেলিভিশন চ্যানেল, এবং ভিন্ন ভাষায় অডিও ট্র্যাক প্রদান করার একমাত্র চ্যানেল। এটি এগারোটি আঞ্চলিক ভাষা এবং ইংরেজিতেও সম্প্রচার করে। কিন্তু পরে বাল্যভারতের পাঞ্জাবি, ওড়িয়া, গুজরাটি, মারাঠি, বাংলা, এবং অসমীয়া আঞ্চলিক চ্যানেলগুলোর ২০২২ সালের ১ এপ্রিলে বন্ধের ঘোষণা করা হয়, এবং এটির বাকি ছয়টি ভাষায় সম্প্রচার অব্যহত থাকবে।